Kracherl

Aus Wikipedia

A Kracherl (áá Limo oda Limonad) is a sias Dringa, des aus Wåssa, Zucka, Gschmå und Koinsaire gmacht werd. Gebm duads vuialoa Gschmårichtungen, am eftan find ma åbá Zitron und Orange. Des Zitronenkracherl (áá Tschoppalwossa) werd fürs Radla und fürn Russn braucht zum Mischn.

Inhaltsverzeichnis

[dro werkln] Wo da Nam heakummt

A laare Kracherlflaschn
A laare Kracherlflaschn

De eastn Kracherl flaschn hom ois Vaschluss an glosan Schussa (a Kugl) ghabt, dea duach den Druck vo da Koihnsäire noch om in de a wengal engan Flaschnhois druckt woan is. Im Hois war entweda a Gummidichtung (de englischn Soadawassaflaschn hom des zum Teil, s Padent vom Herrn Codd, am Englända) oda des Glos und dea Schussa warn eigschliffa, daß dicht worn is. Zum Aufmacha hod ma den Schussa mitm Finga einedruckt. Des hot - de richtige Technik vorausgsetzt - an rechtn Schnoiza do: a Krachal.

De Flaschn warn bei de Kinda recht begehrt, aba kaum oane hods übalebt, wenn da Schussa aussegnomma worn is. Aus hygienischa Sicht warns natürle a recht schwar zum sauwahoitn. Drum hot ma a an Vaschluss boid aus Keramik und Droht gmacht, Dichtung war aus am Gummi, den ma leicht hod austauschn kenna. Den Original-Coddschn Kracherl-Vaschluss gibts heit no bei na japanischn (Ramune) und na indischn (Banta) Kracherlsoatn. De oidn Flaschn wern fiar a Vamögn unta Sammla ghandlt.

Obgläst hom de Vaschluß, de natürle a recht aufwendig zum pfleng warn, da Kronkoakn, den a Ire eafundn hod, und, aus Amerika kemmad, de Blechdosn.

[dro werkln] Nostalgie

Im Zug vo da Nostalgie oda weil se manche wieda auf de guate oide Zeit besinna, gibts neiadings wieda Krachal mit Büglvaschluß, zum Beispui vo na Brauarei aus Oidetting, des dann a Kracherl nennt. A kemman wieda Soatn in Handl, des seit lange Zeitn nimm gem hodt, wia Himbeerkracherl oda s greane Woidmoastakracherl.

[dro werkln] Bekannte Soatn

Zitrona, Orangn, Kola, Spezi (Kola.Mix), Aimdudla, Tonic, Bitter Lemon, Ginger Ale, Himbeer, Erdbeer, Woidmoasta

[dro werkln] Neimodische Kracherl

Ois Modegetränk is in de achzga Joar a Kracherl aus Estareich in Mode kemma des, an Gschmack hod ois wai aufgläste Gummiberl und vui Koffein und Taurin enthoit, daß oan recht aufdraht, wann mas drinkt.

De zwoa bekanntan Kolaheastella in Deitschland probiern seit de achzga Johr olleweil wieda Kracherl mit exotische Obstkombinationan aufn Markt zum bringa, wia Annanas oda rosa Gräipfrut, des alladnigs säitn lang gibt, oda si liefan se Konkurrenzschlachtn, wäichane vo de Limos weniga Zucka drinhåm.

A andane Entwicklung kimmt aus Ostham (Ostheim/Rhön, Untafrankn) und nennt se Bionade. Des Kracherl is ökologisch duach Fermentation heagstäit und enthoit Kräita und andane exotische Obstsortn oda Gwürz wia Litschi und Ingwa.